Loch Lomond ([ˈlɒx ˈloʊmənd]; Skots-Gaelies: Loch Laomainn) is 'n varswater-loch in Skotland wat sowat 23 km noordwes van Glasgow geleë is en deel uitmaak van die Nasionale Loch Lomond-en-Trossachs-park, die eerste nasionale park in Skotland wat in 2002 gevestig is. Volgens sy wateroppervlakte is Loch Lomond die grootste meer op die Britse Eilande. 23 eilande is in die loch geleë, insluitende Inchmurrin, die grootste varswatereiland op die Britse Eilande. Loch Lomond strek oor die sogenaamde Hooglandgrensbreuk (Highland Boundary Fault), 'n groot breuksone wat dwars deur Skotland loop (vanaf Arran en Helensburgh aan die weskus tot Stonehaven in die ooste) en die Skotse Hoog- van die Laagland skei – twee van Skotland se fisiografiese en geologiese hoofstreke. (en) Tom Weir. The Scottish Lochs. bl. 33-43. Published by Constable and Company, 1980. ISBN 0-09-463270-7 "Loch Lomond – A Landscape Fashioned by Geology" (in Engels). Scottish Natural Heritage. Geargiveer vanaf die oorspronklike op 8 Julie 2016. Besoek op 16 April 2018. Peter Matthews (red.): The Guinness Book of Records 1995.